
Text rozhodnutia
Súd: Špecializovaný trestný súd Spisová značka: 3T/22/2016 Identifikačné číslo súdneho spisu: 9516100136 Dátum vydania rozhodnutia: 19. 10. 2016 Meno a priezvisko sudcu, VSÚ: JUDr. Ján Hrubala ECLI: ECLI:SK:SSPK:2016:9516100136.1 ROZSUDOK V MENE SLOVENSKEJ REPUBLIKY Špecializovaný trestný súd, pracovisko Banská Bystrica, samosudcom JUDr. Jánom Hrubalom, na verejnom zasadnutí konanom dňa 19. októbra 2016 o návrhu prokurátorky Úradu špeciálnej prokuratúry Generálnej prokuratúry Slovenskej republiky na schválenie dohody o vine a treste v trestnej veci obvinenej V. K., pre pokračovací prečin podplácania podľa § 333 ods. 1, ods. 2 písm. b) Trestného zákona, takto r o z h o d o l : Podľa § 334 ods. 4 Trestného poriadku s c h v a ľ u j e dohodu o vine a treste medzi prokurátorkou Úradu špeciálnej prokuratúry GP SR a obvinenou V. K. zo dňa 12.09.2016, spisovej značky VII/2 Gv 60/16/1000-14 a potvrdzuje, že: V. K., nar. XX.XX.XXXX v W., bytom A., M. S. XX, je vinná, že 1) v presne nezistenom čase začiatkom roka 2013, v Bratislave, ul. Trnavská cesta 8/A, v budove Operačného strediska záchrannej zdravotnej služby Slovenskej republiky (ďalej len „operačné stredisko“) po tom, ako bola oslovená V.. Q. B., W.., V., v tom čase na pozícii námestníka riaditeľa operačného strediska, v súvislosti s odmenami za vykonanú prácu, že v prípade poskytnutia finančnej hotovosti vo výške 1.000,- € riaditeľovi operačného strediska W.. C. K., jej bude zo strany riaditeľa udelená nadpriemerná finančná odmena, následne 1a) v mesiaci marec roku 2013 V. K. bola schválená finančná odmena vo výške 4.000,- €, z ktorej sumy po predchádzajúcej dohode, po výplatnom termíne v mesiaci apríl 2013, v kancelárii V.. Q. B., W.., V. nachádzajúcej sa v budove operačného strediska, na druhom poschodí, pri osobnom stretnutí V. K. odovzdala V.. Q. B., W.., V. finančnú hotovosť vo výške 1.000,- €, 1b) v mesiaci jún roku 2013 V. K. bola schválená finančná odmena vo výške 4.000,- €, z ktorej sumy po predchádzajúcej dohode, po výplatnom termíne v mesiaci júl 2013, v kancelárii V.. Q. B., W.., V. nachádzajúcej sa v budove operačného strediska, na druhom poschodí, pri osobnom stretnutí V. K. odovzdala V.. Q. B., W.., V. finančnú hotovosť vo výške 1.000,- €, 1c) v mesiaci september roku 2013 V. K. bola schválená finančná odmena vo výške 4.000,- €, z ktorej sumy po predchádzajúcej dohode, po výplatnom termíne v mesiaci október 2013, v kancelárii V.. Q. B., W.., V. nachádzajúcej sa v budove operačného strediska, na druhom poschodí, pri osobnom stretnutí V. K. odovzdala V.. Q. B., W.., V. finančnú hotovosť vo výške 1.000,- €, 2) v presne nezistenom čase v mesiaci október roka 2013, v Bratislave, ul. Trnavská cesta 8/A, v budove operačného strediska po tom, ako bola oslovená V.. Q. B., W.., V., v tom čase na pozícii námestníka riaditeľa operačného strediska, v súvislosti s odmenami za vykonanú prácu, že v prípade poskytnutia finančnej hotovosti vo výške 1.000,- € riaditeľovi operačného strediska V.. J. A., jej bude zo strany riaditeľa udelená nadpriemerná finančná odmena, následne 2a) v mesiaci november roku 2013 V. K. bola schválená finančná odmena vo výške 7.000,- €, z ktorej sumy po predchádzajúcej dohode, po výplatnom termíne v mesiaci december 2013, v kancelárii V.. Q. B., W.., V. nachádzajúcej sa v budove operačného strediska, na druhom poschodí, pri osobnom stretnutí V. K. odovzdala V.. Q. B., W.., V. finančnú hotovosť vo výške 1.000,- €, 2b) v mesiaci december roku 2013 V. K. bola schválená finančná odmena vo výške 7.000,- €, z ktorej sumy po predchádzajúcej dohode, po výplatnom termíne v mesiaci január 2014, v kancelárii V.. Q. B., W.., V. nachádzajúcej sa v budove operačného strediska, na druhom poschodí, pri osobnom stretnutí V. K. odovzdala V.. Q. B., W.., V. finančnú hotovosť vo výške 1.000,- €, 2c) v mesiaci marec roku 2014 V. K. bola schválená finančná odmena vo výške 6.000,- €, z ktorej sumy po predchádzajúcej dohode, po výplatnom termíne v mesiaci apríl 2014, v kancelárii V.. Q. B., W.., V. nachádzajúcej sa v budove operačného strediska, na druhom poschodí, pri osobnom stretnutí V. K. odovzdala V.. Q. B., W.., V. finančnú hotovosť vo výške 1.000,- €, t e d a v súvislosti s obstarávaním veci všeobecného záujmu cez sprostredkovateľa poskytla úplatok verejnému činiteľovi, č í m s p á c h a l a pokračovací prečin podplácania podľa § 333 ods. 1, ods. 2 písm. b/ Trestného zákona, za to sa odsudzuje: Podľa § 333 ods. 2 Trestného zákona, § 56 ods. 2 Trestného zákona s použitím § 39 ods. 2 písm. d/, ods. 4 s poukazom na § 38 ods. 2, ods. 3 Trestného zákona, § 36 písm. j/, l/ Trestného zákona na peňažný trest vo výške 1.000,- € (slovom : jedentisíc eur). Podľa § 57 ods. 2 Trestného zákona zaplatená suma peňažného trestu pripadá štátu. Podľa § 57 ods. 3 Trestného zákona pre prípad, že by výkon peňažného trestu mohol byť úmyselne zmarený, sa ustanovuje náhradný trest odňatia slobody v trvaní 5 (päť) mesiacov. o d ô v o d n e n i e : Vyšetrovateľ PPZ, NKA, Národnej protikorupčnej jednotky, expozitúra Bratislava dňa 24.02.2016 pod ČVS: PPZ-175/NKA-PK-BA-2016 vzniesol obvinenie V. K. pre pokračovací podplácania podľa § 333 ods. 1, ods. 2 písm. b) Tr. zák. v podstate na tom skutkovom základe, ako je uvedené vo výroku tohto rozsudku. Dňa 12.09.2016 na Úrade špeciálnej prokuratúry GP SR v Pezinku došlo ku konaniu o dohode o vine a treste v zmysle § 232 ods. 1 Trestného poriadku s obvinenou. Na základe tohto konania došlo medzi prokurátorkou a obvinenou k uzavretiu dohody o vine a treste. Prokurátorka Úradu špeciálnej prokuratúry GP SR predložila dňa 12.09.2016 podpísanému súdu návrh na schválenie dohody o vine a treste. Samosudca Špecializovaného trestného súdu, pracovisko Banská Bystrica návrh podľa jeho obsahu a obsahu spisu v zmysle § 331 Tr. por. preskúmal, návrh neodmietol a konal o tomto návrhu na verejnom zasadnutí dňa 19.10.2016. Uzavretú dohodu o vine a treste, tak ako bola súdu predložená, považoval súd za zákonnú, primeranú, spravodlivú. Dohoda bola schválená tak, ako je to uvedené vo výrokovej časti tohto rozsudku. V priebehu verejného zasadnutia súd v zmysle ustanovenia § 333 ods. 3 písm. a) až j) Trestného poriadku položil obvinenej otázky a to, či rozumie podanému návrhu o vine a treste; či súhlasí, aby sa jej trestná vec prejednala touto skrátenou formou, čím sa vzdáva práva na verejný súdny proces; či rozumie, čo tvorí podstatu skutku, ktorý sa jej kladie za vinu; či bola ako obvinená poučená o svojich právach, najmä o práve na obhajobu, či jej bola daná možnosť na slobodnú voľbu obhajcu a či sa s obhajcom mohla radiť na spôsobe obhajoby; či rozumela podstate konania o návrhu na dohodu o vine a treste; či rozumie právnej kvalifikácii skutku ako trestného činu; či bola oboznámená s trestnou sadzbou, ktorú zákon ustanovuje za trestný čin, ktorý je jej kladený za vinu; či sa dobrovoľne priznala a uznala vinu za spáchaný skutok, ktorý sa v návrhu dohody o vine a treste kvalifikuje ako určitý trestný čin; či súhlasí s navrhovaným trestom, trest prijíma a v stanovených lehotách sa podriadi výkonu trestu; či si uvedomuje, že ak súd prijme návrh na dohodu o vine a treste a vynesie rozsudok, ktorý nadobudne právoplatnosť vyhlásením, nebude možné proti tomuto rozsudku podať odvolanie. Obvinená V. K. odpovedala na všetky otázky slovom „áno“. Keďže boli splnené zákonné podmienky pre schválenie dohody o vine a treste, súd ju považoval za primeranú a spravodlivú rozhodol sa túto dohodu o vine a treste schváliť a potvrdiť ju rozsudkom tak, ako je to uvedené vo výrokovej časti tohto rozhodnutia, ktorý verejne vyhlásil. Podľa § 334 ods. 4 Trestného poriadku ak súd dohodu o vine a treste schváli, potvrdí to rozsudkom, ktorý verejne vyhlási. Poučenie: Proti tomuto rozsudku nie je prípustné odvolanie, ani dovolanie, okrem dovolania podľa § 371 ods. 1 písm. c) Trestného poriadku. Podľa § 334 ods. 5 Trestného poriadku rozsudok nadobudol právoplatnosť vyhlásením, t. j. 19.10.2016.

